Minna Enqvist - Emmo : Lukeminen kannattaa aina
Ulkomaisista sarjoista mieleeni on jäänyt muutamia kuten Rimakauhua ja rakkautta, Band of Brothers ja nyt meneillään oleva Game of thrones (jonka neljäs kausi alkoi tänään!).
Elokuvia tuli aikanaan katsottua melko paljon, mutta nykyisin harvemmin. Televisiota meillä perinteisessä mielessä ole ollut yli kymmeneen vuoteen, joten elokuvalistani ei ehkä ole kovin ajantasainen. Tykkään kuitenkin mm. seuraavista elokuvista; Päivä ilman sotaa, Kaunis elämä, Amelie. Ja sitten tietenkin kaikki ne elokuvat joissa esiintyy Brad Bitt. Tai Johnny Depp. Kaikki.
Mutta varsinainen aihe tällä postauksella oli kirjallisuus. Lukeminen on yksi rakkaimmista harrastuksistani ja taatusti pitkäaikaisin. Olen lukenut siitä asti, kun opin lukemaan. Ensimmäinen päätökseen saamani romaani oli "Ollin oppivuodet", Anni Swan 1919. Sen juonikuvioista en muista juurikaan, sillä kirjan läpikahlaamiseen meni kaksi vuotta.
1) Kazantzakis, Pyhäköyhyys Kertoo Fransiscus Assisilaisen tarinan.
2) Waltari, Ihmiskunnan viholliset Ainut kirja minkä olen Waltarilta lukenut, pidin, mutten ole ikinä saanut aikaiseksi tarttua mihinkään muuhun. Sarjassamme pitäisi, kenties, joskus.
3) Hämäläinen, Katuojan vettä Upeaa ajankuvaa köyhästä sotien jälkeisestä Helsingistä. Olen lukenut monta kertaa. Koen, että kirja kertoo myös oman sukuni historiaa.
4) Westö, Missä kuljimme kerran Kertoo myös Helsingin historiaa, sijoittuu aikaan ennen Katuojan vettä. Näiden kirjojen jälkeen katsoo sekä Helsinkiä, että omaa historiaansa eri silmin. Olen tykännyt myös muista Westön kirjoista. Hieno tarinan kertoja.
5) Pulkkinen, Totta Riikka Pulkkisen tavassa maalata sanoilla on jotakin erityistä. Taitavaa tekstiä, runon omaista. Totta on hänen kirjoistaan ehkä paras. Luulen, että hänen tyylinsä jakaa mielipiteitä, mutta kehoitan kokeilemaan.
6) Nousiainen, Metsäjätti Kirjoittaa toteavan hauskaa tekstiä. Lukijaa naurattaa vaikka asiat tai tapahtumat eivät varsinaisesti ole hauskoja. Vadelmavene pakolainen oli myös huippu. Huomasin, että yksi hänen kirjoistaan, Maaninkavaara on vielä lukematta! Taitava sanailija.
7) Hosseini, Tuhat loistavaa aurinkoa Taitavaa kerrontaa ja eläytymistä. Edustaa kirjallisuudessa yhtä suosikki aiheistani, eli kirjallisuutta joka käsittelee naisen asemaa eri aikoina ja eri kulttuureissa. Aina yhtä mielenkiintoista! Kannattaa tutustua myös Hosseinin muihin kirjoihin.
8) Hilvo, Viinakortti Hienosti kirjotettu, kaunis rakkaustarina. Luin kirjan mieheni suosituksesta, kannatti.
9) Rauhala, Taivaslaulu Rakkaustarina tämäkin. Koskettava, todentuntuinen. Itkin ja nauroin. Samaistuin suurperheen äidin rooliin. Suosittelen.
10) Zusak, Kirjavaras Tykkäsin tosi paljon, enkä ehkä siksi uskalla käydä katsomassa elokuvissa, vaikka mielitekisikin. Riittävän totta, mutta riittävän tarua. Sopivassa suhteessa. Ei kannata säikähtää, vaikka kertoja on kuolema. Tyyli ei ole mässäilevä.
11) Ruotsalaiset dekkarit En osannut nostaa ketään erityisesti esille, mutta he kuuluvat vakkari lomalukemistooni. Erityisesti naiset. Sopivan kevyttä, eikä liian jännittävää. Dekkareissakin henkilöhahmoihin on panostettu.
Tässä minun tämän hetkinen top-10:ni, se voi olla huomenna tai tunnin päästä jo eri, mutta se minulle sallittakoon! Mitä kirjoja suosittelisit minulle? Mitä kirjoja sinun top -10:ssäsi on? Oletko lukenut jonkun kirjan minun listaltani, minkä ja mitä tykkäsit? PS. Seuraavaksi lukuvuoroa odottelee John Irvingin Minä olen monta
Lähettänyt Minna Ku ite tekee klo 15.46
Pyjama 7. huhtikuuta 2014 klo 22.19
Tuhat loistavaa aurinkoa. En meinannut nähdä tekstiä loppuosassa kirjaa, kun itkin niin kovasti. Ja se on ehdottomasti hyvän kirjan merkki! Kunhan vuoden päästä valmistun, niin sitten luen! Listalla on ainakin Zafonin Enkelipeli ja Taivasten vanki. Tuulen varjosta nimittäin tykkäsin niin kovasti.
Emmo Arkeen ja juhlaan 9. huhtikuuta 2014 klo 8.27
Mä tykkäsin myös Tuulen varjosta ja Enkelipelistä. Jos Tuhat loistavaa aurinkoa toimi, niin kannattaa lukea Leija poika ja se uusin kirja myös.
Melko samanlainen sarja ja kirjamaku sulla, toi Tahdon asia oli tosi hyvä ja tuo videossa oleva lause on välillä käyttökelpoinen. Ollin oppivuodet ja Anni Swanit minäkin olen lukenut ja lähes aina pitää olla kirja käsissä. Nyt olen viime aikoina lukenut muutaman e-kirjan, ihan siksi koska siten haluamani kirjan olen saanut heti käsiini, vaikka ei se kyllä paperikirjaa voita to e-kirja.
Emmo Arkeen ja juhlaan 9. huhtikuuta 2014 klo 8.29
Mä en vielä ole siirtynyt e-kirjoihin. Hamstraan oikeita kirjoja, ja vielä omaksi. Olen maailman huonoin kirjaston käyttäjä. Juuri eilen palautin yhdet kirjat kun karhusivat niiden korvaushintoja. Noloa! :)
Saila Saari 11. huhtikuuta 2014 klo 14.46
Hih - nyt ei meinaa tulla naurulta loppua. Anyways - on kyllä nii-in ihanaa että mun kaksoslikat on nyt melkein aikuisia... Ihanaa kun sä siis luet! Kirjoja. Kukaan enää missään sano että oikeesti lukee. Saatikka että hamstraa niitä! Meillä kans. Ja hmm... mulla ei ole yli vuoteen ollut kirjastokorttia kun sairastuin ja meni muisti jne niin aina mulla kirjat myöhässä ja sakot kasaantui (nyt 11e) ja kun niitä on se 10e niin pitää maksaa ne pois tai ei saa lainata enää. No, joka kerta kun saan 11e kasaan riivittyä niin mitä mä teen - painan kaasua kun vihdoinkin pääsen itse ajamaan ja ajan kirjaston ohi suoraan Paperinauhaan tai Näpsäkkään! Mun lempikirja edelleen on Tanizaki: Makiokan sisarukset. Ruotsalaiset naiskirjailijaviisikon dekkarit myös.